Upesgrīva (Mērsraga pagasts)
Upesgrīva ir ciems Talsu novada Mērsraga pagastā Rīgas līča rietumu krastā. Atrodas pagasta ziemeļrietumos vietā, kur Grīvas upe ietek Rīgas līcī, autoceļu P127 un P131 krustojumā, 9 km no pagasta centra Mērsraga, 36 km no novada centra Talsiem un 123 km no Rīgas. Grīvas otrā krastā atrodas Upesgrīvas ciema Vandzenes pagasta daļa — Upesgrīvas mazciems. Upesgrīvā vasaras sezonā darbojas kafejnīca, vairāki viesu nami, kempingi.